Ark. — Tegea — ca. 350 bc — IG V,2.6A
Region: Peloponnesos (IG IV-[VI]) — Arkadia (IG V,2) 

--- --- περιτε--------------φι-λο εικ αν τι γινητοι τοις εργωναις τοις ιν τοι αυτοι εργοι οσα περι το εργον. απυεσθω δε ο αδικημενος τον αδικεντα ιν αμεραις τρισι απυ ται αν το αδικημα γενητοι υστερον δε μη και ο τι αγ κ[ρ]ινωνσι οι εσδοτηρες κυριον εστω. ει δε πολεμος διακωλυσει τι των εργων των εσδοθεντων η των ηργασμενων τι φθεραι οι τριακασιοι διαγνοντω τι δει γινεσθαι οι δε στραταγοι ποσοδομ ποεντω. εικ αν δεατοι σφεις πολεμος ηναι ο κωλυων η εφθορκως τα εργα λαφυροπωλιου εοντος κατυ τας πολιος ει δε τι εργωνησας μη ιγκεχηρηκοι τοις εργοις ο δε πολεμος διακωλυοι απυδοας το αργυριον το αν λελαβηκως τυγχανη αφεωσθω τω εργω εικ αν κελευωνσι οι εσδοτηρες. ει δ α[ν] τις επισυνιστατοι ταις εσδοσεσι των εργων η λυμαινητοι κατ ει δε τινα τροπον φθηρων ζαμιοντω οι εσδοτηρες οσαι αν δεατοι σφεις ζαμιαι και αγκαρυσ[σον]τω ιν επικρισιν και ιναγοντω ιν δικαστηριον το γινομενον τοι πληθι τας ζαμιαυ. μη εξεστω δε μηδε κοινανας γενεσθαι πλεον η δυο επι μηδενι των εργων ει δε μη οφλετω εκαστος πεντηκοντα δαρχμας επελασασθων δε οι αλιασται. ιμφαινεν δε τομ βολομενον επι τοι ημισσοι τας ζαμιαυ. κα τα αυτα δε και εικ αν τις πλεον η δυο εργα εχη των ιερων η των δαμ[ο]σιων κατ ει δε τινα τροπον ο τινι αμ μη οι αλιαστα[ι] παρεταξωνσι ομοθυμαδον παντες ζαμιω[σ]θω καθ εκαστον των πλεονων εργων κατυ μηνα πεντηκοντα δαρχμαις μεστ αν επιτ[ελεση] τα εργα τα πλεονα. ει δ αν τις [εξινε]ικητοι των περι τα εργα συγ[γεγραμμε]ν[ων] κατ ει δε τι μη [υπει]κ[ετω τας εργωνια]υ ει δε μη μη οι εστω ινδικον μηδεποθι αλλ η ιν τεγεαι ει δ αν ινδικαζητοι απυτεισατω το χρεος διπλασιον το αν δικαζητοι εστω δε και τωνι τω επιζαμιω ο αυτος ιγγυος οπερ και τω εργω ης ιν εστεισιν. ει δ αν τις εργωνησας εργον τι ποσκατυβλαψη τι αλλυ των υπαρχοντων εργων ειτε ιερον ειτε δαμοσιον ειτε ιδιον παρ ταν συγγραφον τας εσδοκαυ απυκαθιστατω το κατυβλαφθεν τοις ιδιοις αναλωμασιν μη ησσον η υπαρχε εν τοι χρονοι τας εργωνιαυ. ει δ αμ μη κατυσταση τα επιζαμια απυτειετω καταπερ επι τοις αλλοις εργοις τοις υπεραμεροις τετακτοι. ει δ αν τις των εργωναν η των εργαζομενων επηρειαζεν δεατοι ιν τα εργα η απειθηναι τοις επιμελομενοις η κατυφρονηναι των επιζαμιων των τεταγμενων κυριοι εοντω οι εσδοτηρες τομ μεν εργαταν εσδελλοντες ες τοι εργοι τον δε εργωναν ζαμιοντες ιν επικρισιγ καταπερ τος επισυνισταμενος ταις εσδοκαις γεγραπ[τ]οι. ο τι δ αν εσδοθη εργον ειτε ιερον ειτε δαμοσι[ον] υπαρχεν ταγ κοιναν συγγραφον ταν[ν]ι κυρι[αν] πος ται επες τοι εργοι γεγραμμεν[αι σ]υγγραφ[οι].